Եվրոպական հանձնաժողովի նախագահ Ժան-Կլոդ Յունկերի հետ հանդիպմանը Փաշինյանը շնորհակալություն հայտնեց նախորդ բոլոր տարիներին ցուցաբերված աջակցության համար և հավաստիացրել, որ այսուհետ ԵՄ թե՛ ինստիտուցիոնալ, թե՛ ֆինանսական և թե՛ խորհրդատվական աջակցությունը կօգտագործվի առավել նպատակային: Իսկ Եվրոպական խորհրդի նախագահ Դոնալդ Տուսկի հետ զրույցում վարչապետը վերահաստատեց ԵՄ հետ սերտ համագործակցելու Հայաստանի պատրաստակամությունը: Իր հերթին Տուսկը կարևորեց ՀՀ-ԵՄ համագործակցության ծավալների ընդլայնումը և ողջունեց Հայաստանում վերջին շրջանում տեղի ունեցած համազգային միավորումը: «Ես միշտ եղել եմ Հայաստանի բարեկամը: Այն, ինչ տեղի ունեցավ Հայաստանում՝ յուրահատուկ էր և, ասեմ Ձեզ, շատ եվրոպական: Ձեր օրինակը շատ խոստումնալից էր և կարող եք ակնկալել Եվրոպական միության աջակցությունը բարեփոխումները կյանքի կոչելու ճանապարհին»,- նշեց նա: